	[image: untitled]
	
	

		[image: Ombudsman%20Logo%20Final[3]]



	
РЕПУБЛИКА СРБИЈА
ЗАШТИТНИК ГРАЂАНА
353-41/21
Б е о г р а д

	
	

	
дел.бр.                  датум  
	
	



		 2
[bookmark: _GoBack]

МИНИСТАРСТВО ГРАЂЕВИНАРСТВА, САОБРАЋАЈА И ИНФРАСТРУКТУРЕ


                                         
Немањина 22–26
11 000 БЕОГРАД


На основу члана 18. став 4. Закона о Заштитнику грађана („Службени гласник РС“, бр. 79/05 и 54/07), Заштитник грађана је са становишта своје законом утврђене надлежности, размотрио текст Предлога одлуке о образовању Међуресорне радне групе за креирање и спровођење оперативног плана за приступачност за период од 2020-2024, који је Министарство грађевинарства, саобраћаја и инфраструктуре (у даљем тексту: Министарство) доставило на мишљење актом број: 119-01-01040/2021-07 од 5. августа 2021. године и даје следеће


МИШЉЕЊЕ НА ПРЕДЛОГ ОДЛУКЕ О ОБРАЗОВАЊУ МЕЂУРЕСОРНЕ РАДНЕ ГРУПЕ ЗА КРЕИРАЊЕ И СПРОВОЂЕЊЕ ОПЕРАТИВНОГ ПЛАНА ЗА ПРИСТУПАЧНОСТ ЗА ПЕРИОД ОД 2020-2024


Акционим планом за спровођење Стратегије унапређења положаја особа са инвалидитетом у Републици Србији за период од 2020. до 2024. године, у периоду од 2021. до 2022. године, усвојеним на седници Владе Републике Србије од 8. априла 2021. године, Заштитник грађана је, између осталог, одређен као један од партнера у спровођењу активности под бројем 1.1.1.2 наведеног Акционог плана, која гласи: ,,Креирање и спровођење оперативног плана за приступачност“, чији носилац је Министарство грађевинарства, саобраћаја и инфраструктуре, те полазећи од тога достављамо следеће нормативно мишљење. 

Заштитник грађана поздравља напоре посвећене образовању Радне групе за креирање и спровођење оперативног плана за приступачност за период од 2020-2024 и овом приликом изражава сагласност са текстом Предлога одлуке о образовању Међуресорне радне групе за креирање и спровођење оперативног плана за приступачност за период од 2020-2024 (у даљем тексту: Предлог одлуке), којим је, између осталог, предвиђено да Слободан Томић, заменик Заштитника грађана за права особа са инвалидитетом и старијих, буде члан радне групе.

Заштитник грађана,  као независан и самосталан државни орган који, у складу са чланом 1. Закона о Заштитнику грађана („Службени гласник РС“ бр. 79/2005 и 54/2007) штити права грађана и контролише рад органа државне управе, као и других органа и организација, предузећа и установа којима су поверена јавна овлашћења, старајући се о заштити и унапређењу људских и мањинских слобода и права, је у својим нормативним Мишљењима на Нацрт и Предлог Акционог плана за спровођење Стратегије унапређења положаја особа са инвалидитетом у Републици Србији за период од 2020. до 2024. године, у периоду од 2021. до 2022. године, када је реч о активности која је у Акционом плану означена под редним бројем 1.1.1.2, која гласи: ,,Креирање и спровођење оперативног плана за приступачност“, чији носилац је Министарство грађевинарства, саобраћаја и инфраструктуре, изразио сагласност да буде један од партнера у спровођењу ове активности. Заштитник грађана својим бројним активностима (спровођење Јавног позива за доделу награда ЈЛС за допринос развоју приступачности на својој територији, израда Мапе приступачности, упућивање препорука у редовним годишњим извештајима и препорука након поступака контроле правилности и законитости рада надлежних органа[footnoteRef:1], израда Посебног извештаја ,,Приступачност за све“[footnoteRef:2]) указује да приступачност, као један од основних предуслова за равноправно учешће особа са инвалидитетом у свим областима друштвеног живота, и даље није довољно развијена. И поред постојећег законског оквира, у Републици Србији многе јавне установе, објекти, површине, услуге и информације остају неприступачне особама са инвалидитетом и тешкоћама у кретању и комуникацији. Дешава се врло често да су неприступачне или тешко приступачне управо установе у којима грађани треба да остваре своја елементарна права, као што су филијале Републичког фонда за пензијско и инвалидско осигурање, здравствене установе, установе у области социјалне заштите и образовања, полицијске станице, органи управе или правосудни органи.[footnoteRef:3] У складу са наведеним Заштитник грађана је у свом редовном годишњем извештају за 2019. и 2020. годину надлежним органима упутио низ препорука. [1: https://ombudsman.rs/index.php/2012-02-07-14-03-33/6706-p-r-ins-i-f-nd-pi-v-sh-c-nj-dicins-ih-cinj-nic-b-vlj-u-usl-vi-p-vr-du-u-d-s-ns-v-i-pr-v-n-priv-n-s-s-b-s-inv-lidi]  [2:  Посебан извештај Заштитника грађана „Приступачност за све“ доступан на: https://www.ombudsman.rs/index.php/izvestaji/posebnii-izvestaji/5893-p-s-b-n-izv-sh-z-sh-i-ni-gr-d-n-pris-up-cn-s-z-sv.]  [3:  Посебан извештај Заштитника грађана „Приступачност за све“ доступан на: https://www.ombudsman.rs/index.php/izvestaji/posebnii-izvestaji/5893-p-s-b-n-izv-sh-z-sh-i-ni-gr-d-n-pris-up-cn-s-z-sv.] 

